Yella diɣ umedya niḍen i d-yemmalen ṭṭbiɛa n yiwudam deg yiḍrisen-agi anda i yenna wuccen i yizem belli ur yefṛiz ara tira i yellan seddaw n uḍar n userdun, acku uccen ifaq-as i userdun belli d tiyita i yebɣa ad t-yewwet ma d izem yumen-it yekna kan ad d-iwali ayen yuran, aserdun yewwet-it-id iɣḍel-it mbeɛid. Aya yettban-d di tmacahut akka: «Inna-as wuccen i yizem: « a ɛemmi belḥert, iya keččini umi ṣeḥḥant wallen, ad tferzeḍ leḥṛuf-inna […] allen-ik ṣeḥḥant d kečč ara ifeṛzen lḥṛuf-ina.» Yusa-d yizem a yettxezziṛ […] yeǧǧa-t userdun armi qrib ad yaweḍ yizem ɣer yiḍarren-is ibedd ɣef yiḍarren imezwura, yewwet-it s yineggura. Imekken-it i twenza iqleb-it ɣer deffir.»